Emberek

Az emberek Veronia legelterjedtebb fajának számítanak, gyakorlatilag bárhol előfordulhatnak. Városokba, falvakba tömörülnek, ahol nagyobb biztonságban érezhetik magukat. Legtöbben a Parti-síkság, a Mocsárvidék, a Nyugati-síkság és az Északi Pusztaföld területén élnek.

**Populáció:** Négymillió körül

### **Felépítés, biológia**

Ha magunkra nézünk, jó eséllyel meg is láthatjuk, hogyan néz ki egy átlag ember, hiszen kinézetben nem különböznek tőlünk. Jellemző viszont a szőke haj, kék szem és a magas testalkat, minthogy vikingektől származnak mindannyian. A tündékkel és vámpírokkal tudnak szaporodni, a tündék esetében félvér egyed születik, aki részre hajlóan örökli egyik szülője általános tulajdonságait, tehát inkább lesz vagy tünde, vagy ember. A vámpírok esetében csak vámpír lesz az utód. Az emberekre jellemző fizikai ellenállásuk és precizitásuk, ezeket a stabil és erős vázizomzatuknak köszönhetik. A többi fajnál élesebb a látásuk.

### **Átlagos természet**

Az emberek nem kifejezetten szeretik a többi fajt, és jobban érzik magukat egymás között, elszigetelve a többiektől. Egyébiránt, ha arra vetődik valaki egy másik fajból, és annak szándéka békés, az élvezheti az emberek felettébb szíves vendéglátását. Kitűnően értenek a mulatáshoz. Az ember egy kifejezetten jó munkavégző faj, Veronia termelésének mintegy 80%-át az ő munkájuk adja. Hajlamosak a rasszizmusra. Szeretnek vitázni, de vitát veszíteni már annál kevésbé. A harcokban legtöbbször bátrak.

### **Vallás és szokások**

Az emberek vallása kétfelé tagolódik, a Veroniai Kegyelmes Isten egyházára, akiket röviden Katolikusoknak hívnak, és a Protestáns egyházra. Ezek konfliktusa határozza meg a jelenlegi háborút is. Hagyományaikban még őrzik a viking szokásokat, legendáik még mindig a régi isteneikről szólnak, de a Biblia sokkal jobban meghatározza a hétköznapjaikat. Nagyon jó és sokféle alkoholt főznek. Nagy ünnepeik passzolnak a mai keresztény ünnepekre (Húsvét, Karácsony, Pünkösd, stb.).

### **Elbírálás és megkülönböztetés**

Minthogy az uralkodó fajról van szó, kevésbé külömböztetik meg őket, mintsem ők külömböztetnek. A tündékkel békében élnek, de a démonokat és vámpírokat nem állhatják. Mitöbb, két ellenkező nézőpontú ember sem állhatja egymást, ez legtöbbször vérontáshoz szokott vezetni.

### **Társadalom**

A jelenlegi társadalmuk hűbéresi rendszer, uralkodóik királyok, egy az északi országrészre, egy a délire. A társadalom legalsó rétegét a parasztok és földmvesek adják, fölöttük a földesuruk, az fölött pedig a király áll. Az egyházi személyek külön rendszerben állnak, párhuzamosan a királlyal, de mégis alávetve magukat a hatalmának. Ahogy a közzsoldosok is alávetik a hatalmukat az egyházi vezetőknek. Az emberek nagyon fontosnak tartják a hazaszeretetet és családjukat.

### **Diplomáciai álláspont és célok**

Az emberek fellsőbbrendűnek tekintik magukat más fajoknál, így az ellenük való háborúskodás nem is céljuk. Annál inkább az egymás közti konfliktusok rendezése, valamint az életükre törő lények egyszerű porba sújtása. Egyházi és vallási ellentéteiket hajlamosak komolyabban venni, mint életfeltételeiket.

### **Hadsereg**

Az utóbbi évek során jelentősen megerősödött, az emberek fegyelemre való ösztönös törekvése miatt nagy seregeket is képesek úgy kordinálni, hogy mintegy test módjára múködjenek. Szép rendben állnak soraik, általában az egyszerű gyalogosokat keverik a tisztekkel, így növelve a morált. Íjászaik pontosak.

Hadsereg száma: Összesítve 600 ezer